Amintim că decanul Facultății de Drept de la Universitatea Titu Maiorescu, Gabriel Ispas, membru al Pro România, a declarat pentru Edupedu.ro că rezidențiatul se poate ține inclusiv pe 17 noiembrie și că Dăncilă folosește absolvenții de medicină în războiul său

“Un secretar de stat al Educaţiei poate semna doar dacă ar fi împuternicit, ori cel care l-ar putea împuternici, adică ministrul, nu există. Legislaţia este foarte clară”, a spus Pintea astăzi, într-o conferinţă de presă la Iaşi.

Întrebată despre protestele anunțate de absolvenţii de medicină în perioada imediat următoare, ministrul Sănătății a afirmat că ordinele pentru organizarea concursului de rezidenţiat nu pot fi semnate decât dacă avem un ministru al Educaţiei. “Am pus data limită 8 decembrie pentru desfăşurarea concursului, astfel încât cel târziu pe 14 ianuarie să poată fi angajaţi şi să beneficieze de salariu”, a continuat Sorina Pintea, citată de News.ro.

În ceea ce privește o eventuală nouă amânare a datei pentru organizarea rezidenţiatului, Pintea a spus că şi această chestiune este delicată, întrucât legea precizează că acest concurs trebuie organizat în trimestrul patru al fiecărui an, iar dacă se propune amânarea pentru anul viitor, se încalcă legea.

“O soluţie ar fi adoptarea unei legi în Parlament, dar asta înseamnă vot în Senat, Camera Deputaţilor, comisii, apoi plen. Ar trebui să se facă de urgenţă. În Parlament cred că este deja târziu. Dar nu este târziu ca un preşedinte să ia o decizie şi să numească ministru la Educaţie”, a continuat Sorina Pintea, potrivit agenției de presă citate.

Ministrul Sănătăţii a anunţat, pe 4 octombrie, că examenul de rezidenţiat care ar fi trebuit să aibă loc în 17 noiembrie a fost amânat. Data propusă pentru susţinerea examenului a fost 8 decembrie.

Calendar rezidențiat 2019 cu susținerea examenului pe 8 decembrie

28 octombrie - 11 noiembrie 2019 Înscrierea candidaţilor cel târziu pe 14 noiembrie Transmiterea de către Direcţiile de Sănătate Publică Judeţene şi a municipiului Bucureşti a listelor cu candidaţii înscrişi Ministerului Sănătăţii cel târziu 25 noiembrie Centralizarea listelor de către Ministerul Sănătății şi defalcarea candidaţilor pe centre universitare 27 noiembrie Afişarea pe site-ul rezidentiat.ms.ro a listelor cu candidaţii admişi în concurs, pe centre universitare şi domenii cel târziu 29 noiembrie Sesizarea de către candidaţi a eventualelor erori de redactare 5 decembrie Afişarea pe rezidentiat.ms.ro şi pe site-urile facultăţilor de medicină şi farmacie a repartizării candidaţilor pe săli în funcţie de domeniul pentru care s-au înscris 8 decembrie 2019 Desfășurarea examenului de rezidențiat 17, 18, 19 decembrie Alegerea posturilor/ locurilor de către candidaţi în funcţie de punctajul obţinut

Informații de background

Ministrul Sănătății, Sorina Pintea, a anunțat pe 4 octombrie, într-o conferință de presă, că amână examenul de rezidențiat pe data de 8 decembrie, din cauza lipsei unui ministru al Educației care să semneze ordinul de organizare a examenului.

Imediat după conferința lui Pintea, premierul Viorica Dăncilă l-a acuzat direct pe președintele Klaus Iohannis că este de vină pentru criza examenului de rezidențiat, pentru că nu a acceptat niciun ministru la Educație.

Pasul al doilea făcut de premier, la câteva ore distanță, a fost să îi trimită din nou președintelui o propunere ministru interimar la Educație. Klaus Iohannis a respins-o, însă, și pe aceasta – în persoana actualului ministru al Cercetării, Nicolae Hurduc – spunând: “Premierul practic îmi cere să încalc Constituția, forțând instituirea unui al doilea interimat succesiv la Ministerul Educației”.

Decan al Facultății de Drept de la Universitatea Titu Maiorescu și fost secretar de stat în Educație, Gabriel Ispas a declarat atunci pentru Edupedu.ro că există două modalități de rezolvare a “crizei rezidențiatului”: Ministerul Sănătății poate prelungi valabilitatea ordinului de anul trecut sau premierul poate extinde atribuțiile către secretarul general din Minister care să semneze direct ordinul, spune acesta.

Citește și:

Donează prin Transfer Bancar CONT LEI:RO76BTRLRONCRT0471641001 CONT EURO:RO26BTRLEURCRT0471641001 Deschis la BANCA TRANSILVANIA